Նոյեմբերյան խոշորացված համայնքի 2017-2021թթ. հնգամյա զարգացման ծրագրում նախատեսված 9 ծրագրերի իրականացման համար համայնքի ղեկավար Կարեն Աբազյանը նախատեսել է մոտ 1 միլիարդ 86 մլն դրամի ծախսեր, սակայն զարգացման 5-ամյա ծրագրում համայնքապետը չի կանխատեսել դրանց ֆինանսավորման աղբյուրները: Նախատեսված 9 ծրագրերից Կ. Աբազյանը 7-ն իրականացնելու է Նոյեմբերյանում: Մեկ ծրագրով՝ 182 մլն դրամ նախահաշվային արժեքով ոռոգման ներքին ցանց է կառուցվելու սահմանային Կոթի գյուղի 330 հա մշակելի հողատարածքների համար: Մեկ ծրագրով համայնքի 3 բնակավայրերում 6,3 մլն դրամ ներդրումով պտղի և հատապտղի չորանոցներ են կառուցվելու: Թե որ բնակավայրերում են այդ չորանոցները կառուցվելու, հնգամյա զարգացման ծրագրում նշված չէ։